قوزئی قیبریس تورک جمهوریتی پرزیدنتی مصطفی آکینجی، روم طرفی‌نین مذاکیره ماساسین‌داکی ایستک‌سیزلیگینی آنلاماقدا چتین‌لیک چکدیگینی سؤیله‌دی.
قیبریس مذاکیره‌لری چرچیوه‌سینده قوزئی قیبریس تورک جمهوریتی پرزیدنتی آکینجی و روم لیدر نیکوس آناستاسیادیس، آختار بؤلگه‌ده بیر یئره گلدی.
گؤروشمه‌ده، تورک طرفی مذاکره‌جی‌سی اؤزدیل نامی، روم مذاکره جی آندراس ماورویانیس، بمت باش کاتیبی‌نین قیبریس اؤزل نماینده‌سی الیزابته اسپهار ایله دیگر مسئول‌لار حاضیر اولدو.
پرزیدنت مصطفی آکینجی، گؤروشمه‌نین آردین‌دان ائتدیگی آچیقلامادا، روم طرفی‌نین مذاکیره ماساسیندا گؤسترمیش اولدوغو ایستک‌سیزلیگی آنلاماقدا چتین‌لیک چکدیگینی سؤیله‌دی.
روم لیدر آناستاسیادیسین گؤروشده، تورکیه‌نین کئچن آی نشر ائتدیگی آدا اطرافین‌داکی 3 Navtex (اولوسلار آراسی سولاردا فعالیت بیلدیریمی) گوندمه گتیردیگینی ایفاده ائدن آکینجی، بو قرارین روم یؤنتیمی‌نین تک یان‌لی اولا‌راق طبیعی گاز آختارما ایشلریله بیرباشا علاقه‌لی اولدوغونو خاطیرلاددی.
مذاکیره‌لره 2015 می آییندا باشلاماسین‌دان اوّل روم لیدر آناستاسیادیس‌ه شرق آرا‌لیق دنیزی‌دکی آراشدیرما‌لاردان قاچینیلماسی لازیم اولدوغونو ایفاده ائتدیگینی وورغولایان آکینجی،
"روم لیدر، ' یا بونو بیر اوزلاشما ایله تامین ائدجگیک، بیر کومیته ایله تامین ائدجگیک. یا دا بون‌لاری ارته‌لیه‌جگیز، مذاکیره‌لره شانس تانییاجاغی.' دئمیشدیک. او نقطه‌ده بیر آنلاییش بیرلیکده‌لیغیمیز اولدوغونو دوشونمکده. بو آنلاییش بیرلیکده‌لیگی نه تأسف کی سون زامان‌لاردا آرتیق گؤرولمور. یولون اوّلینده یئنی قازینتی‌لارین بئله گوندمه گله‌جگی‌نین دانیشیلدیغی بیر موحیطده طبیعی کی قیبریس تورک طرفی ده تورکیه ایله بیرلیکده بو موضوعداکی حاق‌لارینی قوروماق اوچون لازیم اولان آددیم‌لاری آتا‌جاق . " دئیه دانیشدی.
پرزیدنت آکینجی، گؤروش چرچیوه‌سینده ایکی اساس موضوع "فدرال حکومتده قرارلارا تأثیرلی قاتیلیم پروسه‌سی" و "تورک و یونان وطنداش‌لارینا برابر معامله " اوزرینده یوغونلاشدیق‌لارینی ایفاده ائتدی.
آکینجی، مذاکیره‌لر چرچیوه‌سینده می آیی ایچری‌سینده ده 3 توپلانتی ائده‌جک‌لرینی بیلدیردی.
23  آوریل قوتلامالاری اوچون تورک طرفینه کئچمک ایسته‌ین صرب اوشاق‌لارین چیخاریلماسینا ده توخونان آکینجی، بو توتومون دا گوون ایتکی‌سینه سبب اولدوغونو سؤیله‌دی.
